Regse bomplanter ontsnap oor grens | Netwerk24
Johan (middel) en Wilhelm Pretorius in 2013 in die hooggeregshof in Pretoria by hul pa, dr. Lets Pretorius. Johan en Wilhelm is op 28 Maart vanjaar op parool vrygelaat. Foto: Brendan Croft
'n Verregse bomplanter wat in die 1990's lewenslank tronk toe gestuur is vir sy aandeel in 'n ontploffing waarin vier mense dood is, het dieselfde dag waarop hy op parool vrygelaat is, oor die grens na Namibië gevlug.
Jan (Voetbôl) van der Westhuizen, die baasbrein agter die Oukersdag-bomontploffing in Worcester in die Wes-Kaap in 1996, was egter binne ure nadat hy uit die tronk op Upington vrygelaat is, weer agter tralies.
Nadat die Suid-Afrikaanse owerhede inligting ontvang het dat hy gevlug het, het hulle die Namibiërs in kennis gestel, wat hom by Aroab aan die Namibiese kant van die grens, naby die Kgalagadi-oorgrenspark, vasgetrek het.